NARIADENIE KOMISIE (ES) č. 1686/2004
z 28. septembra 2004,
ktorým sa povoľujú transfery medzi množstevnými limitmi textilných a odevných výrobkov pôvodom z Macaa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín (1), najmä na jeho článok 7,
keďže:
(1)
Článok 7 dohody medzi Európskym hospodárskym spoločenstvom a Macaom o obchode s textilnými výrobkami, ktorá bola schválená rozhodnutím Rady 87/497/EHS z 11. decembra 1986 (2), naposledy zmenená a doplnená dohodou vo forme výmeny listov a schválená rozhodnutím Rady 95/131/ES (3) z 20. februára 1995, ustanovuje, že medzi kategóriami a kvótovými rokmi možno povoliť transfery.
(2)
Macao 5. mája 2004 podalo žiadosť o transfery medzi kvótovými rokmi.
(3)
Transfery, o ktoré požiadalo Macao, spadajú do limitov ustanovení o flexibilite uvedených v článku 7 nariadenia (EHS) č. 3030/93 a stanovených v jeho prílohe VIII, v stĺpci 9.
(4)
Je preto vhodné vyhovieť žiadosti.
(5)
Je žiadúce, aby toto nariadenie nadobudlo účinnosť v deň po jeho zverejnení, aby ho mohli prevádzkovatelia čo najskôr využívať.
(6)
Opatrenia ustanovené v tomto nariadení sú v súlade so stanoviskom Výboru pre textil zriadeného článkom 17 nariadenia (EHS) č. 3030/93,
PRIJALA TOTO NARIADENIE:
Článok 1
Transfery medzi množstevnými limitmi pre textilný tovar pôvodom z Macaa, stanovené v dohode medzi Európskym hospodárskym spoločenstvom a Macaom o obchode s textilným tovarom, sa povoľujú v kvótovom roku 2004 v súlade s prílohou k tomuto nariadeniu.
Článok 2
Toto nariadenie nadobúda účinnosť v deň po jeho uverejnení v Úradnom vestníku Európskej Únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. septembra 2004